CK- STEC กอดคอวิ่ง! หลังคว้างาน กปน. มูลค่า 188 ลบ.
CK- STEC กอดคอวิ่ง! หลังคว้างาน กปน. มูลค่า 188 ลบ.
CK- STEC กอดคอวิ่ง! หลังคว้างาน กปน. มูลค่า 188 ลบ.
2 ม.ค. 2563

ผู้สื่อข่าวรายงานว่า ณ เวลา 10.14 น. ราคาหุ้นบริษัท ช.การช่าง จำกัด (มหาชน) หรือ CK อยู่ที่ระดับ 19.10 บาท บวก 0.10 บาท หรือ 0.53% สูงสุดที่ระดับ 19.10 บาท ต่ำสุดที่ระดับ 19 บาท ด้วยมูลค่าการซื้อขาย 2.51 ล้านบาท
เช่นเดียวกับราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC อยู่ที่ระดับ 14.30 บาท บวก 0.10 บาท หรือ 0.70% สูงสุดที่ระดับ 14.40 บาท ต่ำสุดที่ระดับ 14.30 บาท ด้วยมูลค่าการซื้อขาย 3.94 ล้านบาท
โดยราคาหุ้น CK และ STEC ปรับตัวเพิ่มขึ้น หลังมีการรายงานข่าว กิจการร่วมค้า ซีเคเอสที ได้ลงนามในสัญญาจ้างก่อสร้างวางท่อประปา และงานส่วนที่เกี่ยวข้อง ณ ถนนรามคำแหง ช่วงจากซอยรามคำแหง 12 ถึงหัวหมาก พร้อมโครงการรถไฟฟ้าสายสีส้ม (สัญญาที่ 2) ของการรถไฟฟ้าขนส่งมวลชนแห่งประเทศไทย กับ การประปานครหลวง (กปน.) มูลค่าสัญญาทั้งสิ้น 188.09 ล้านบาท (รวมภาษีมูลค่าเพิ่ม) มีระยะเวลาดำเนินการประมาณ 1,080 วัน